Diari Oficial de la Generalitat Valenciana


Sumari del DOGV 9380, del 11-07-2022 (2022/6533)

RESOLUCIÓ de 6 de julio de 2022, de la Vicepresidència Primera de l'Institut Valencià d'Investigacions Agràries, per la qual s'amplia el termini màxim per a dictar i notificar la resolució per a la concessió de 38 beques per a la formació i especialització de persones amb titulació universitària superior, en l'IVIA, actuació susceptible de ser cofinançada per la Unió Europea a través del programa operatiu del Fons Social Europeu Plus de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6533


Data del document
:   06-07-2022

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de julio de 2022, de la Vicepresidència Primera de l'Institut Valencià d'Investigacions Agràries, per la qual s'amplia el termini màxim per a dictar i notificar la resolució per a la concessió de 38 beques per a la formació i especialització de persones amb titulació universitària superior, en l'IVIA, actuació susceptible de ser cofinançada per la Unió Europea a través del programa operatiu del Fons Social Europeu Plus de la Comunitat Valenciana. [2022/6533]  
  
  
Per la Resolució de 28 de març de 2022, de la Vicepresidència Primera de l'Institut Valencià d'Investigacions Agràries, corregida per la Resolució d'11 d'abril de 2022, es va convocar un procediment per a la concessió de 38 beques per a la formació i especialització de persones amb titulació universitària superior, en l'IVIA (DOGV 9316, 08.04.2022, corregit en DOGV 9320, 19.04.2022).  
L'article 10.3 de l'Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores per a la concessió de beques per a la realització de pràctiques professionals d'especialització en l'IVIA, estableix que el termini màxim per a dictar i notificar la resolució serà de tres mesos a comptar des de la data de publicació de la convocatòria en el Diari Oficial de la Generalitat Valenciana, sense perjudici de la possibilitat d'ampliar els terminis prevista en la Llei 39/2015, d'1 d'octubre, del procediment administratiu comú de les administracions públiques.  
La Llei 39/2015, d'1 d'octubre, del procediment administratiu comú de les administracions públiques, estableix en l'article 23 que, excepcionalment, quan s'hagen esgotat els mitjans personals i materials disponibles als quals es refereix l'apartat 5 de l'article 21, l'òrgan competent per a resoldre, a proposta, si escau, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, i no pot ser aquest superior a l'establit per a la tramitació del procediment.  
  
Per això, i en ús de les atribucions que confereix a aquesta Vicepresidència Primera de l'Institut Valencià d'Investigacions Agràries la Resolució de 3 de setembre de 2018, de la presidenta de l'Institut Valencià d'Investigacions Agràries i consellera d'Agricultura, Medi Ambient, Canvi Climàtic i Desenvolupament Rural, mitjançant la qual es deleguen competències i atribucions de l'Institut Valencià d'Investigacions Agràries, resolc:  
  
Primer  
Prorrogar tres mesos el termini per a dictar la resolució del procediment per a la concessió de 38 beques per a la formació i especialització de persones amb titulació universitària superior, en l'IVIA.  
  
Segon  
La present resolució es publicarà en el Diari Oficial de la Generalitat Valenciana, a efectes de notificació a les persones interessades.  
  
  
Contra l'acord que resolga sobre l'ampliació de terminis, que haurà de ser notificat als interessats, no és possible interposar cap recurs.  
  
Moncada, 6 de juliol de 2022.- La vicepresidenta primera de l'Institut Valencià d'Investigacions Agràries (p. d. Resolució de 03.09.2018; DOGV núm. 8379, 10.09.2018): Maria Teresa Cháfer Nácher.